text: De "røde" fagforeninger mister medlemmer
  28 april 2011 kl. 15.39
  20.000 medlemmer har de "røde" fagforeninger tabt i TV SYDs område siden 2005.
  Fagforbundene under LO, der traditionelt støtter Socialdemokratiet og venstrefløjen må fejre 1. maj - arbejdernes internationale kampdag -
  i medlemsflugtens tegn.
  De partipolitiske uafhængig fagforeninger vinder til gengæld medlemmer.
  Det valg har godt 125.000 danskere truffet siden 2005. Og det er bare i LO?s fire største forbund: 3F, HK, FOA og Dansk Metal. 
  I TV SYDs område er tallet cirka 20.000, som så er skiftet til de gule fagforeninger, som står uden for LO og ofte har et lavere kontingent.
  I Danmark indgår arbejdsgiverne og de ansatte i samarbejde en overenskomst. Hvis medlemsflugten fra LO-forbundene fortsætter, kan den model komme i fare. 
  Hos smedefirmaet LNT i Esbjerg har flere ansatte skiftet til en gul fagforening og  sparer godt 6.000 kroner om året.
  I TV SYD torsdag kl. 19,30 medvirker også Ernst Aaskov, formand, LO Sydvestjylland, som LIVE-gæst.
  